
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 36103/703/91 (1) 


Αντικατάσταση των πινακίδων των κυκλοφορούντων αυτοκινήτων 
Κρατικών Υπηρεσιών (Κ.Υ.) και τών αυτοκινήτων κάθε κατηγορίας 
των Υπηρεσιών, που αναφέρονται στην απόφαση 2783/1989 
(Β’730) του Υπουργού Προεδρίας της Κυβέρνησης, δια νέων πινακί¬ 
δων (αντανακλαστικών). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ/τος 2396/1953 (ΑΊ17), «περί κανονι¬ 
σμού χρήσεως και κινήσεως αυτοκινήτων οχημάτων του Δημοσίου, των 
Οργανισμών Τοπικής Αυτοδιοίκησης και των εν γένει Νομικών Προσώ¬ 
πων Δημοσίου Δικαίου». 

2. Τις διατάξεις του Ν.Δ. 14/1973 (ΑΊ31) «περί απογραφής, ταξι- 
νομήσεως, αντικαταστάσεως πινακίδων, διαδικασίας εκδόσεως αδειών 
κυκλοφορίας των αυτοκινήτων οχημάτων, ως και της εισπράξεως των 
(αντιστοίχων τελών». 

3. Τις διατάξεις της παραγράφου 1 του άρθρου 90 του Ν. 614/ 
1977 (ΑΊ67) «περί κυρώσεως του Κώδικα Οδικής Κυκλοφορίας». 

4. Την με αριθμό 44800/123/1985 (Β'781) απόφαση του Υπουρ¬ 


γού Μεταφορών και Επικοινωνιών, περί τεχνικού ελέγχου των αυτοκι¬ 
νήτων. 

5. Την με αριθμό 2783/1989 (Β'730) απόφαση του Υπουργού 
Προεδρίας της Κυβέρνησης «περί χρήσης κυκλοφορίας και ελέγχου 
υπηρεσιακών αυτοκινήτων». 

6. Την με αριθμό 19357/226/1991 (Β’432) απόφαση του Υπουρ¬ 
γού Μεταφορών και Επικοινωνιών, περί τροποποίησης και συμπλήρω¬ 
σης της με αριθμό 19800/82 (Β’455) απόφασής μας «πινακίδες αριθ¬ 
μού κυκλοφορίας αυτοκινήτων οχημάτων και ρυμουλκουμένων», σύμ¬ 
φωνα με την οποία καθορίσθηκαν οι τεχνικές προδιαγραφές των πινακί¬ 
δων Κρατικών Υπηρεσιών (Κ.Υ.) και των πινακίδων εκείνων που χορη¬ 
γούνται στα αυτοκίνητα των Υπηρεσιών που περιλαμβάνονται στην με 
αριθμό 2783/1989 (Β‘730) απόφαση του Υπουργού Προεδρίας της 
Κυβέρνησης. 

7. Το γεγονός ότι, πριν του εφοδιασμού αυτών με νέες πινακίδες θα 
πρέπει να επιθεωρηθούν από το ΚΤΕΟ, σύμφωνα με την με αριθμό 
44800/123/85 απόφαση και να του χορηγηθεί το σχετικό δελτίο τε¬ 
χνικού ελέγχου. 

8. Την ανάγκη εφοδιασμού των κυκλοφορούντων αυτοκινήτων με πι¬ 
νακίδες Κ.Υ. και των αυτοκινήτων των υπηρεσιών που μνημονεύονται 
στην παραπάνω απόφαση του Υπουργού Προεδρίας της Κυβέρνησης 
και οι οποίες μέχρι σήμερα εφοδιάζονται με κοινές πινακίδες αυτοκινή¬ 
των, με νέες πινακίδες (αντανακλαστικές), αποφασίζουμε: 

Την αντικατάσταση των πινακίδων, των κυκλοφορούντων αυτοκινή¬ 
των με πινακίδες Κ.Υ. και των πινακίδων των αυτοκινήτων που χορη¬ 
γούνται στις υπηρεσίες που περιλαμβάνονται στην χπόφαση 2783/ 
1989 και που είναι οι Οργανισμοί Τοπικής Αυτοδιοίκησης, Σύνδεσμοι 
Δήμων και Κοινοτήτων, Δημοτικές και Κοινοτικές Επιχειρήσεις, Δημο¬ 
τικά και Κοινοτικά Νομικά Πρόσωπα - Ιδρύματα, Νομικά Πρόσωπα 
Δημοσίου Δικαίου, Ειδικοί Λογαριασμοί ή Υπηρεσίες που έχουν ιδία, 
εκτός του Κρατικού Προϋπολογισμού διαχείριση. Τράπεζες στο κεφά¬ 
λαιο των οποίων συμμετέχει το Κράτος και οι θυγατρικές τους εται¬ 
ρείες, Οργανισμοί ή Επιχειρήσεις ή Εταιρείες Κοινής Ωφέλειας που χρη¬ 
ματοδοτούνται από το Δημόσιο ή συνδέονται με αυτό με σύμβαση. 

Στις πιο πάνω επιχειρήσεις συμπεριλαμβάνονται και οι προβληματι¬ 
κές επιχειρήσεις που ιδρύθηκαν με Κρατικά Κεφάλαια ή Κεφάλαια Νο¬ 
μικών Προσώπων Δημοσίου Δικαίου ή στο κεφάλαιο των οποίων συμ¬ 
μετέχει το Κράτος ή Νομικό Πρόσωπο Δημοσίου Δικαίου και οι οποίες 
πινακίδες έχουν χορηγηθεί ή θα χορηγηθούν, στις παραπάινω υπηρεσίες 
μέχρι 30 Νοεμβρίου 1991, με νέες πινακίδες (αντανακλαστικές), χωρίς 
να εκδοθεί άδεια κυκλοφορίας, κατά τα παρακάτω οριζόμενα; 

1. Η αντικατάσταση θα διενεργηθεί υπό των Νομαρχιακού επιπέδου 
Περιφερειακών Υπηρεσιών του Υπουργείου Μεταφορών και Επικοινω¬ 
νιών. 

2. Η αντικατάσταση των παραπάνω πινακίδων αναγνωρίσεως, με 
νέες, θα πραγματοποιηθεί μέσα σε τρεις (3) μήνες, από την ημερομηνία 
ισχύος της απόφασης αυτής. 

3. Προσκομιζόμενα δικαιολογητικά: 

Οι Δημόσιες Υπηρεσίες, Οργανισμοί Τοπικής Αυτοδιοίκησης, 
Ν.Π.Δ.Δ., Οργανισμοί ή Επιχειρήσεις ή Εταιρείες Κοινής Ωφέλειας που 
χρηματοδοτούνται από το Δημόσιο κ.λ.π. οι οποίες κατέχουν αυτοκί- 

νητα των παραπάνω κατηγοριών, θα προσκομίσουν στην Νομαρχιακού 
επιπέδου Υπηρεσία Συγκοινωνιών (της περιοχής της έδρας της, όπως 
προκύπτει από την άδεια κυκλοφορίας) τα παρακάτω δικαιολογη- 
τικά: 

α) Έγγραφο της Υπηρεσίας στην οποία ανήκει το αυτοκίνητο (ή τα 
αυτοκίνητα), στο οποίο θα διατυπώνεται το αίτημα αντικατάστασης των 
πινακίδων καθώς και το πρόσωπο που εξουσιοδοτείται για την ενέργεια 
αυτή. 

β) Την άδεια κυκλοφορίας του οχήματος. 

γ) Τις πινακίδες του οχήματος. 

δ) Ισχύον δελτίο τεχνικού ελέγχου από ΚΤΕΟ. Στις Νομαρχίες όπου 
δεν λειτουργούν ΚΤΕΟ, τα αυτοκίνητα θα επιθεωρούνται από την οικεία 
υπηρεσία συγκοινωνιών, για τη διαπίστωση του κατάλληλου της κυκλο¬ 
φορίας αυτών. 

4. Διαδικασία διενέργειας της παραπάνω αντικατάστασης των πινα¬ 
κίδων. 

Για την αντικατάσταση των παραπάνω πινακίδων συντάσσεται από 
την Υπηρεσία Συγκοινωνιών απογραφικό δελτίο ανάλογα με την κατη¬ 
γορία του αυτοκινήτου οχήματος (αντίστοιχο των κοινών αυτοκινήτων) 
σε τρία αντίγραφα, χωρίς να εκδοθεί νέα άδεια κυκλοφορίας του οχήμα¬ 
τος. Τα ανωτέρω απογραφικά δελτία θα συμπληρώνονται με βάση τα 
στοιχεία της άδειας κυκλοφορίας του οχήματος. Στην προσκομιζόμενη 
άδεια κυκλοφορίας θα τίθεται σφραγίδα με την ακόλουθη ένδειξη: 
ΕΓΕΝΕΤΟ ΑΝΤΙΚΑΤΑΣΤΑΣΗ ΠΙΝΑΚΙΔΩΝ 
ΑΝΑΓΝΩΡΙΣΕΩΣ (άρθρο 1 Ν.Δ. 14/1973) 

ΝΕΟΣ ΑΡΙΘΜΟΣ ΚΥΚΛΟΦΟΡΙΑΣ: 
.199 

Ο Προϊστάμενος 
(ΥΠΟΓΡΑΦΗ-ΣΦΡΑΓΙΔΑ) 

Στη συνέχεια η άδεια κυκλοφορίας και οι νέες πινακίδες αναγνωρί- 
σεως του οχήματος παραδίδονται στον εκπρόσωπο της Υπηρεσίας που 
κατέχει το όχημα. 

5. Μετά το τέλος της διαδικασίας αντικαταστάσεως των πινακίδων, 
θα αποστέλλονται από ένα μηχανογραφικό - απογραφικό (πρώτα αντί¬ 
γραφα) στην αρμόδια Υπηρεσία του Υπουργείου Προεδρίας της Κυβέρ¬ 
νησης - Διεύθυνση Κρατικών Αυτοκινήτων - Βασ. Σοφίας 15, 106.74 
Αθήνα - και στη Διεύθυνση Πληροφορικής του Υπουργείου Μεταφορών 
και Επικοινωνιών (Λ. Συγγρού 49 - Αθήνα). 

Ειδικά για την ενημέρωση της Διεύθυνσης Πληροφορικής του 
Υπουργείου Μεταφορών και Επικοινωνιών, τα παραπάνω απογραφικά 
θα αποστέλλονται στην αρχή κάθε μήνα με ξεχωριστό φάκελλο. 

Η ίδια διαδικασία ενημέρωσης της Διεύθυνσης Πληροφορικής, θα 
«ακολουθείται εφεξής και για το πρώτον κυκλοφορούντα οχήματα των 
παραπάνω κατηγοριών. Το τελευταίο αντίγραφο απογραφικού δελτίου 
παραμένει στο φάκελλο του οχήματος στην Υπηρεσία Συγκοινω¬ 
νιών. 

Η ισχύς της απόφασης αυτής αρχίζει από 1 Δεκεμβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΛΤΙΑΔΗΣ ΑΓΓ. ΕΒΕΡΤ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 


Αριθ. Φ.6547/12663κ.α. (2) 

Πολιτογράφηση του ομογενούς αλλοδαπού ΧΡΗΣΤΟΥ Κίμωνα του 
Γρηγορίου και άλλων 11 προσώπων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ 

Με την αριθμ. Φ6547/12663 απόφαση του Γενικού Γραμματέα του 
Υπουργείου Εσωτερικών, έγινε δεκτή η από 13.11.1989 αίτηση πολι¬ 
τογράφησης του ομογενούς αλλοδαπού ΧΡΗΣΤΟΥ Κίμωνα του Γρηγο¬ 
ρίου, για απόκτηση της Ελληνικής Ιθαγένειας. 

Με την αριθμ. Φ.8418/16.599 όμοια με την παραπάνω χρονολο¬ 
γία, έγινε δεκτή η από 7.11.1990 αίτηση πολιτογράφησης του ομογε¬ 
νούς αλλοδαπού ΚΑΤΣΟΥΡΗ Ανδρέα του Γεωργίου, για απόκτηση της 
Ελληνικής Ιθαγένειας. 

Με την αριθμ. Φ.114/15067 όμοια με την παραπάνω χρονολογία, 
έγινε δεκτή η από 11.4.1990 αίτηση πολιτογράφησης του ομογενούς 


αλλοδαπού ΝΕΡΑΤΖΗ Στέφανου του Μιχαήλ, για απόκτηση της Ελλη¬ 
νικής Ιθαγένειας. 

Με την αριθμ. Φ.5164/14.826 όμοια με την παραπάνω χρονολο¬ 
γία, έγινε δεκτή η από 20.2.1990 αίτηση πολιτογράφησης του ομογε¬ 
νούς αλλοδαπού ΣΤΥΛΙΑΝΟΥ Ανδρέα του Στυλιανού, για απόκτηση 
της Ελληνικής Ιθαγένειας. 

Με την αριθμ. Φ. 1043/13959 όμοια με την παραπάνω χρονολογία, 
έγινε δεκτή η από 27.11.1990 αίτηση πολιτογράιρησης του ομογενούς 
«αλλοδαπού ΧΑΤΖΗΧΑΡΑΛΑΜΠΟΥΣ Βασιλείου του Κων/νου, για 
απόκτηση της Ελληνικής Ιθαγένειας. 

Με την αριθμ. Φ.7099/7769 όμοια με την παραπάνω χρονολογία, 
έγινε δεκτή η από 1.2.1990 αίτηση πολιτογράιρησης της ιαλλογενούς 
«αλλοδαπής ΚΙΝΤΑΝ Σεουανέσες του Βιολντέ, για απόκτηση της Ελλη¬ 
νικής Ιθαγένειας. 

Με την Φ.7347/16.213 όμοια με την παραπάνω χρονολογία, έγινε 
δεκτή η από 15.5.1991 αίτηση πολιτογράφησης του αλλογενούς «αλλο¬ 
δαπού Πρίμο ΦΡΑΤΤΑΛΙ του Τζιουζέππε, για απόκτηση της Ελληνι¬ 
κής Ιθαγενεϊιας. 

Με την αριθμ. Φ.294/294 όμοια με την παραπάνω χρονολογία, 
έγινε δεκτή η από 8.10.1989 αίτηση πολιτογράφησης του αλλογενούς 
«αλλοδαπού ΓΟΥΣΕΦ Ζουχέρ του Σαλίμ, για απόκτηση της Ελληνικής 
Ιθαγενεϊιας. 

Με την αριθμ. Φ.4376/16.396 όμοια με την παραπιάνω χρονολο¬ 
γία, έγινε δεκτή η από 7.6.1991 αίτηση πολιτογράφησης του αλλογε¬ 
νούς αλλοδαπού ΑΒΡΟΥΣΙΝ Μάρκ του Μπρονισλάβ, για απόκτηση της 
Ελληνικής Ιθαγένειας. 

Με την αριθμ. Φ.5842/16255 όμοια με την παραπάνω χρονολογία, 
έγινε δεκτή η από 16.5.91 αίτηση πολιτογράφησης του αλλογενούς αλ¬ 
λοδαπού ΚΑΝΤΑΛΑΦΤ Ζοζέφ του Τζαμ’λ, για απόκτηση της Ελληνι¬ 
κής Ιθαγένειας. 

Με την αριθμ. Φ.347/13427 όμοια με την παραπάνω χρονολογία, 
έγινε δεκτή η από 7.6.89 αίτηση πολιτογράφησης της ολλογενούς αλ¬ 
λοδαπής ΚΑΔΕΒΙΔΑ Φροιντζέσκας του Κυριάκου, για απόκτηση της 
Ελληνικής Ιθαγενείοις. 

Με την αριθμ. Φ.97/15872 όμοια με την παραπάνω χρονολογία, 
έγινε δεκτή η από 3.1.1991 αίτηση πολιτογράφησης της αλλογενούς 
αλλοδαπής ΡΟΥΣΕΒΑ Αικατερίνης - Ρενάτοις του ΖϋΕΝΕΚ, συζ. Τσε- 
κούρα Αθοινασίου, για απόκτηση της Ελληνικής Ιθαγενείοις. 


Αθήνα, 3 Οκτωβρίου 1991 

Ο Γενικός Γραμματέοις 
ΝΙΚ. ΤΣΙΤΟΥΡΗΣ 


♦ 


Αριθ. Φ.14532/17849 (3) 

Τροποποίηση απόφασης συγκρότησης Συμβουλίου Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 


Έχοντοις υπόψη: 

1. Τις διατάξεις των άρθρων 52 και 53 του Π.Δ. 49/22.1.88 (ΦΕΚ 
18/29.1.1988 τΛ 1 ). 

2. Τις διατάξεις των νόμων 1232, 1320/1982 και 1599/86. 

3. Την αριθμ. 66759/6.11.1990 απόφασή μας με την οποία συ¬ 
γκροτήθηκε το Συμβούλιο Ιθαγένειας, για το χρονικό διάστημα από 
1.1.90 μέχρι 31.12.1991, που δημοσιεύτηκε στο (ΦΕΚ 706/ 
9.11.1990 τεύχος Β'). 

4. Την αριθμ. 104123/18.9.1991 απόφαση του ΥΠ.ΕΣ. με την 
οποία τοποθετήθηκε Προϊστάμενος της Δ/νσης Αστικής και Δημοτικής 
Κατάστασης ο Δ/ντής του Υπουργείου Αντώνιος Κανδάκης. 

5. Την 99792/27.8.91 απόφαση του Υπουργού Εσωτερικών που 
αφορά την μεταβίβαση αρμοδιοτήτων στον Γενικό Γραμματέα του 
Υπουργείου Εσωτερικών (ΦΕΚ 771/24.9.91 τ.Β'), αποφασίζουμε: 

Τροποποιούμε την απόφασή μας 66759/6.11.1990 και ορίζουμε 
ως τακτικό μέλος του ανωτέρω Συμβουλίου τον Αντώνιο Κανδάκη, 
Προϊστάμενο Δ/νσης Αστικής και Δημοτικής Κατάστασης, σε αντικα¬ 
τάσταση του τοποθετηθέντος, σε άλλη Διεύθυνση του Υπουργείου Πανα¬ 
γιώτη Βαλάκη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1991 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

Αριθ. 5011 ’ (4) 

Παραχώρηση χρήσης τμήματος αιγιαλού στην περιοχή Αγία Μαρίνα 
Αίγινας στην Κοινότητα Μεσαγρού Αίγινας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ. ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη: 

1. Τον Α.Ν. 1565/50 «περί ΕΟΤ» όπως κυρώθηκε με το Ν. 1624/ 
51, τροποποιήθηκε και συμπληρώθηκε με τα Ν.Δ. 4109/60 και 201/ 
74. 

2. Το Ν. 1835/89 (ΦΕΚ 76/Α/14.3.89) περί ίδρυσης Υπουργείου 
Τουρισμού. 

3. Τα Π.Δ. 180/90 (ΦΕΚ 64/Α/11.4.90) και 359/91 (ΦΕΚ 
127 /λ/ 8.8.91) «περί διορισμού Υπουργών και Υφυπουργών». 

4· Την 463/4.9.91 (ΦΕΚ 702/Β/4.9.91) απόφαση του Πρωθυ¬ 
πουργού «περί άσκησης καθηκόντων Υπουργού Τουρισμού από τον 
Υπουργό Εθνικής Οικονομίας Ευθύμιο Χριστοδούλου». 

5. Την Υ 1489/1076692/1224/0006Α/23.8.91 (ΦΕΚ 127/ 

Α/ 

8.8.91) απόφαση του Πρωθυπουργού και του Υπουργού Οικονομικών 
«περί μεταβίβασης αρμοδιοτήτων στον Υφυπουργό Οικονομικών Κ. 
Γιατράκο». 

6. Τα Π.Δ. 76/85 (ΦΕΚ 27/Α/1.3.85) «περί κωδικοποίησης του 
Δημοτικού και Κοινοτικού Κώδικα» (άρθρο 230) και (άρθρο 243) Π.Δ. 
232/1989 (ΦΕΚ 146/89 τ.Α'). 

7. Το ΒΔ 431/29.6.72 (ΦΕΚ 120/Α/18.7.72) με το οποίο χαρα¬ 
κτηρίσθηκε σαν Τουριστικό Δημόσιο Κτήμα ο αιγιαλός στην Αγία Μα¬ 
ρίνα Αίγινας, μήκους ακτογραμμής 2.600 μ. περίπου. 

8. Την 546990/23.9.72 (ΦΕΚ 955/Β/8.11.72) κοινή Υπουρ¬ 
γική απόφαση με την οποία ανατέθηκε στον ΕΟΤ η διοίκηση και διαχεί¬ 
ριση του πιο πάνω Τ.Δ.Κ. 

9. Την 714437/24.10.89 (ΦΕΚ 716/Δ/27.11.89) απόφαση του 
Νομάρχη Πειραιά με την οποία καθορίστηκαν τα όρια αιγιαλού και πα¬ 
ραλίας στην Αγία Μαρίνα Αίγινας μέχρι τη θέση «Πλάκα». 

10. Την από 8.6.1976 σύμβαση με την οποία παραχωρήθηκε στην 
Κοινότητα Μεσαγρού το δικαίωμα χρήσης τμήματος του αιγιαλού, μή¬ 
κους ακτογραμμής 2.300 μ. περίπου, χωρίς αντάλλαγμα για έξι (6) 
χρόνια. 

11. Την από 10.5.78 συμπληρωματική σύμβαση χρησιδανείου. 

12. Την 521650/7.7.83 απόφαση Γ.Γ. ΕΟΤ με την οποία παρατά- 
θηκε η διάρκεια της παραχώρησης μέχρι 7.6.88 με τους όρους των 
συμβάσεων. 

13. Την από 30.3.89 (Α.Π. ΕΟΤ 21527/19.4.89) αίτηση της 
Κοινότητας Μεσαγρού με την οποία ζήτησε την παράταση της παραχώ¬ 
ρησης για μία ακόμη εξαετία. 

14. Το από 24.7.89 τηλεγράφημα της Κοινότητας Μεσαγρού. 

15. Τις 91/89 και 52/90 αποφάσεις του Κοινοτικού Συμβουλίου 
Μεσαγρού. 

16. Το 457/21.5.90 τηλεγράφημα της Κοινότητας Μεσαγρού. 

17. Το 847/9/44755/5.2.90 τοπογραφικό διάγραμμα ΕΟΤ με 
κλίμακα 1:5000. 

18. Την 815/32/19.12.90 απόφαση Δ.Σ. ΕΟΤ περί παραχώρησης 
κατά χρήση για έξι χρόνια του αιγιαλού της Αγ. Μαρίνας Αίγινας στην 
Κοινότητα Μεσαγρού. 

19. Την 500669/16/10.1.91 εγκριτική απόφαση Υπουργού Του¬ 
ρισμού. 

20. Την 3678/28.1.91 απόφαση Νομάρχη Πειραιά, με την οποία 
επικυρώθηκε η 14/89 απόφαση του Κοινοτικού Συμβουλίου Μεσαγρού 
περί αναγκαστικής απαλλοτρίωσης οικοπεδικής έκτασης εμβαδού 
7.015,28 τ.μ. στην περιοχή Λιβάδι Αγίας Μαρίνας για τη διαμόρφωση 
του παραθαλάσσιου χώρου και την αναβάθμιση και τουριστική αξιοποί¬ 
ηση της περιοχής. 

21. Την 41/6.3.91 απόφαση του Κοινοτικού Συμβουλίου Μεσα¬ 
γρού περί αποδοχής των όρων της παραχώρησης, αποφασίζουμε: 

Παραχωρούμε στην Κοινότητα Μεσαγρού Αίγινας τμήμα του αιγια- 
λού στην περιοχή «Αγία Μαρίνα» στον οποίο ο ΕΟΤ έχει διοίκηση και 
διαχείριση με την 546990/23.9.72 κοινή Υπουργική απόφαση μετά 
την ανακήρυξή του ως Τ.Δ.Κ. με το Β.Δ. 431/29.6.72, συνολικού μή¬ 
κους ακτογραμμής 2.200 μ. περίπου, όπως αποτυπώνεται στο 847/ 
9/44755/5.2.90 τοπογραφικό διάγραμμα ΕΟΤ με κλίμακα 1:5000 
με στοιχ. Αα + βΓ, με τους εξής όρους και προϋποθέσεις: 

1. Η παραχώρηση γίνεται κατά χρήση, χωρίς αντάλλαγμα, για διά¬ 
στημα έξι (6) χρόνων, που θ’ αρχίζει από την ημερομηνία υπογραφής 


της σχετικής σύμβασης και θα λήγει την (αντίστοιχη ημερομηνία μετά 
από έξι χρόνια. 

2. Η παραχώρηση γίνεται με σκοπό να προχωρήσει η Κοινότητα Με¬ 
σαγρού σε εργασίες καλύτερης αξιοποίησης της περιοχής για την εξυπη¬ 
ρέτηση και ψυχαγωγία των κατοίκων και επισκεπτών της περιοχής. 

3. Απαγορεύεται η κατασκευή οποιουδήποτε μόνιμου έργου ή κτί- 
σματος ή εγκαταστάσεως στον παραχωρούμενο αιγιαλό, χωρίς την 
προηγούμενη ρητή έγκριση του ΕΟΤ. 

Σε περίπτωση που ολοκληρωθεί η απαλλοτρίωση τμημάτων των γει¬ 
τονικών με τον αιγιαλό ιδιοκτησιών, η μελέτη ανάπλασης της περιοχής 
θα εγκριθεί από το αρμόδιο Νομαρχιακό Ταμείο και τον ΕΟΤ πριν αρχί¬ 
σει η εφαρμογή της. 

4. Απαγορεύεται η από την Κοινότητα παραχώρηση της χρήσης ολό¬ 
κληρου ή τμήματος του παραχωρούμενου αιγιαλού σε τρίτο με οποιοδή- 
ποτε τρόπο ή μορφή, χωρίς την προηγούμενη ρητή έγκριση του ΕΟΤ, 
με την οποία θα καθορίζονται και οι όροι. 

5. Απαγορεύεται η περίφραξη του αιγιαλού. 

6. Καθ’ όλη τη διάρκεια της παραχώρησης, η Κοινότητα υποχρεού- 
ται να διατηρεί τον αιγιαλό σε άριστη κατάσταση από πλευράς καθαριό¬ 
τητας, υγιεινής κ.λ.π., να διατηρεί την κατοχή της παραχωρούμενης 
έκτασης και να αποκρούει κάθε καταπάτηση ή απόπειρα καταπάτησης 
αυτής, έχοντας όλες τις αγωγές του ΕΟΤ, το δικαίωμα άσκησης των 
οποίων θα παραχωρηθεί στην Κοινότητα με τη σχετική σύμβαση. 

Η Κοινότητα ευθύνεται απέναντι στον ΕΟΤ για κάθε βλάβη ή μείωση 
ή απώλεια δικαιωμάτων, έστω και από ελαφρά αμέλεια. 

7. Ο ΕΟΤ δεν υποχρεούται στην καταβολή οποιασδήποτε αποζημίω¬ 
σης για τυχόν ελαττώματα, πραγματικά ή νομικά του παραχωρούμενου 
αιγιαλού. 

8. Σε περίπτωση κατά την οποία γενικότερο Δημόσιο συμφέρον επι¬ 
βάλλει διαφορετική χρησιμοποίηση του παραχωρούμενου αιγιαλού ή 
οπωσδήποτε την απαλλαγή του από κάθε ιδιωτικό δικαίωμα τρίτου, ο 
ΕΟΤ διατηρεί το δικαίωμα να καταγγείλει τη σύμβαση μονομερώς και 
αζημίως γι’ αυτόν, μετά από δίμηνη προειδοποίηση. 

Στην περίπτωση αυτή η Κοινότητα υποχρεούται να παραδώσει στον 
ΕΟΤ την έκταση μετά την δίμηνη προειδοποίηση. · 

9. Η παράβαση από την Κοινότητα οποιοσδήποτε όρου από τους πα- 
ρόντες, οι οποίοι συμφωνούνται όλοι ουσιώδεις, θα έχει σαν αποτέλεσμα 
τη λύση της σύμβασης παραχώρησης και την υποχρέωση της Κοινότη¬ 
τας να αποδώσει άμεσα την έκταση στον ΕΟΤ. 

10. Μετά την με οποιοδήποτε τρόπο λύση της σύμβασης παραχώρη¬ 
σης, η έκταση θ’ αποδοθεί στον ΕΟΤ. 

11. Κάθε τροποποίηση των όρων της σύμβασης θα αποδεικνύεται 
μόνο με έγγραφο, αποκλείεται δε κάθε άλλο αποδεικτικό μέσο. Η τυχόν 
μη έγκαιρη άσκηση οποιοσδήποτε δικαιώματος του ΕΟΤ, δεν σημαίνει 
παραίτηση από το δικαίωμά του. 

12. Η χρήση του αιγιαλού θα είναι απλή και δεν θα αναιρείται ο κοι¬ 
νόχρηστος χαρακτήρας αυτού. 

13. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1991 

οι ΥΠΟΥΡΓΟΙ 

ΕΣΩΤΕΡΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΝΙΚΟΛΑΟΣ ΚΛΕΙΤΟΣ Κ. ΓΙΑΤΡΑΚΟΣ 

ΤΟΥΡΙΣΜΟΥ 

ΕΥΘ. ΧΡΙΣΤΟΔΟΥΛΟΥ 

Αριθ. 1087572/961/Α0013 (5) 

Καθορισμός του τρόπου λειτουργίας του Κρατικού Λαχείου Κοινωνικής 
Αντίληψης της εικοστής πέμπτης (25ης) Έκδοσης αυτού, έτους 1991. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 του από 10 Ιουλίου 
1929 Διατάγματος «περί καθορισμού του τρόπου διοικήσεως και λει¬ 
τουργίας του Λαχείου του Εθνικού Στόλου και των Αρχαιοτήτων της 
Ελλάδος». 

2. Τις διατάξεις του άρθρου 4 του Α.Ν. 339/1936 «περί Κρατικών 
Λαχείων». 

3. Τις διατάξεις του άρθρου 4 του Α.Ν. 2038/1939 «περί τροποποι- 
ήσεως των διατάξεων των Κρατικών Λαχείων». 

4. Τις διατάξεις της παρ. 3 του άρθρου μόνου του Α.Ν. 143/1967 

«ΦΕΚ 165/1967, τ. Α'), περί συστάσεως Ειδικού Λαχείου υπέρ Κοι¬ 
νωνικής Αντίληψης». 

\ 5. Το σχέδιο προγράμματος λειτουργίας του Κρατικού Λαχείου Κοι¬ 

νωνικής Αντίληψης του έτους 1991 που καταρτίσθηκε από την Επι¬ 
τροπή Διοίκησης Κρατικών Λαχείων, αποφασίζουμε: 

Εγκρίνουμε το Πρόγραμμα του Κρατικού Λαχείου Κοινωνικής Αντί¬ 
ληψης του έτους 1991, που καταρτίσθηκε από την Επιτροπή Διοίκησης 
Κρατικών Λαχείων και έχει ως ακολούθως: 

1. Έκδοση του Λαχείου. 

Για την ΚΕ’ (25η) Έκδοση του Κρατικού Λαχείου Κοινωνικής Αντί¬ 
ληψης θα εκτυπωθούν εβδομήντα (70) σειρές Λαχείων ή και όσες περισ¬ 
σότερες θα απαιτηθούν, από εκατό χιλιάδες (100.000) λαχεία η κάθε 
σειρά. Από τις σειρές που θα κριθούν θα κυκλοφορήσουν μόνον όσες, 
ανάλογα με τη ζήτηση, θα κρίνουν αναγκαίες. 

Η κλήρωση θα διενεργηθεί δημόσια ενώπιον της Επιτρ. Διοίκησης 
Κρατικών Λαχείων την 31η Δεκεμβρίου, ημέρα Τρίτη και ώρα 2 μ.μ. 
στην Αίθουσα Κληρώσεων της Δ/νσης Κρατικών Λαχείων. 

2. Αριθμός γραμματίων του Λαχείου. 

Τα γραμμάτια του Λαχείου θα φέρουν αριθμούς από 1 ως 100.000. 

3. Τα χαρακτηριστικά των γραμματίων του Λαχείου: 

Τα γραμμάτια του Λαχείου στη μία όψη τους θα φέρουν, εκτός από 
τον αριθμό τους το έμβλημα του κράτους, τον τίτλο του λαχείου, την 
ημερομηνία Έκδοσης, αύξοντα αριθμό της Έκδοσης, την ημερομηνία 
κλήρωσης, τη σειρά στην οποία ανήκουν, την προθεσμία μέσα στην 
οποία πρέπει να εμφανισθούν για πληρωμή των κερδών, την τιμή πώλη¬ 
σης, καθώς και τις υπογραφές του Τπουργού των Οικονομικών και του 
Διευθυντή, της Δ/νσης Κρατικών Λαχείων. Στην άλλη όψη τους θα φέ¬ 
ρουν εκτυπωμένα κείμενα σχετικά με τους λαχνούς, καθώς και τον προ¬ 
ορισμό του Λαχείου. 

Στο συνεκτυπούμενο στέλεχος εκτυπώνονται τα απαραίτητα διακρι¬ 
τικά στοιχεία του γραμματίου. 

4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε ποσότητες 
των πενήντα (50) γραμματίων, καθώς και σε πολλαπλάσια του αριθμού 
αυτού ως κατωτέρω: 

Λ) Με μετρητά: Από το Ταμείο της Δ/νσης Κρατικών Λαχείων σε 
όλους. 

Β) Με πίστωση σε: 

α) Πράκτορες του Εθν. Λαχείου, βάσει εγγυητικής επιστολής Τράπε¬ 
ζας, ή γραμματίου του Ταμείου Παρακαταθηκών και Δανείων για πα¬ 
ρακατάθεση υπέρ της Δ/νσης Κρατ. Λαχείων ομολόγων του Δημοσίου 
που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας ή γραμμα¬ 
τίου του Ταμείου Παρακαταθηκών και Δανείων για παρακατάθεση 
υπέρ της Δ/νσης Κρατ. Λαχείων ομολόγων του Δημοσίου, που να καλύ¬ 
πτουν την αξία των γραμματίων. 

γ) Τράπεζες και Δ.Ο.ΐ. μετά από αίτησή τους. 

Τα γραμμάτια που θα πουληθούν με πίστωση πρέπει να εξοφληθούν 
το αργότερο μέχρι 21 Ιανουάριου 1992. 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε χίλιες (1.000) δρχ. 

6. Παρεχόμενη προμήθεια: 

Σε όσους αγοράζουν γραμμάτια του Λαχείου για μεταπώληση παρέ¬ 
χεται προμήθεια η οποία ορίζεται - γενικά - σε ποσοστό 12% επί της 
ονομαστικής αξίας των αγοραζομένων γραμματίων. 

Επίσης παρέχεται πρόσθετη προμήθεια 1% επί της ^ομαστικής 
αξίας των αγοραζομένων γραμματίων εφόσον πωληθούν σοφάντα πέντε 
(45) ολόκληρες σειρές, 1,5% εφόσον πωληθούν 55 σειρές, 2% εφόσον 
πωληθούν 60 σειρές, και 2,5% εφόσον πωληθούν 65 σειρές και πάνω. 

Δικαίωμα συμμετοχής στην πρόσθετη προμήθεια θα έχουν όλοι οι 
πράκτορες και Λαχειοπώλες που θα πουλήσουν πάνω από τριάντα πέντε 
χιλιάδες (35.000) γραμμάτια. 

7. Βασικά κέρδη γενικής κλήρωσης. 

Στα βασικά κέρδη γενικής κλήρωσης μετέχουν τα γραμμάτια όλων 


των σειρών που κυκλοφόρησαν και κερδίζουν από αυτά δεκατρία (13), 
ως ακολούθως: 

Λαχνοί Κέρδη κατά λαχνό Σύνολο κερδών 


1 300.000.000 

2 100.000.000 

4 “ 20.000.000 

3 10.000.000 

3 5.000.000 


300.000.000 

200.000.000 

80.000.000 

30.000.000 

15.000.000 


Ήτοι σύνολο βασικών κερδών γενικής κλήρωσης 625.000.000 

δ ρχ· 

8. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα τα γραμ¬ 
μάτια, ανεξάρτητα από σειρά, και αυτά κερδίζουν: 

α) Από 2.000.000 δραχμές, όλα τα γραμμάτια που έχουν τον ίδιο 
αριθμό με αυτόν που κληρώθηκε πρώτος στη γενική κλήρωση και κέρ¬ 
δισε 300.000.000 δραχμές. 

β) Από 1.000.000 δραχμές, όλα τα γραμμάτια που έχουν τους 
ίδιους αριθμούς με αυτούς που κληρώθηκαν δεύτερος και τρίτος στη γε¬ 
νική κλήρωση και κέρδισαν από 100.000.000 δραχμές. 

γ) Από 200.000 δρχ. το καθένα, όλα τα γραμμάτια που έχουν τους 
αριθμούς των υπολοίπων δέκα (10) γραμματίων που κληρώθηκαν στη 
Γενική Κλήρωση. 

Εφόσον τα διανεμόμενα κέρδη υπολοίπονται του κατωτάτου ορίου 
όπως τούτο καθορίζεται στην παράγραφο 10 της παρούσας, θα κληρω¬ 
θεί ένας ακόμη αριθμός, που μαζί με τα πρόσθετα κέρδη του, εφόσον 
προκόψουν θα κερδίζουν το ποσό που απαιτείται για να συμπληρωθεί το 
ως άνω ποσοστό. 

9. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σειράς και κερδί¬ 
ζουν από αυτά είκοσι (20) γραμμάτια, ως ακολούθως: 

Λαχνοί Κέρδη κατά λαχνό Σύνολο κερδών 


1 

1 

1 

2 

15 


10.000.000 

5.000.000 

3.000.000 

1.000.000 

300.000 


10.000.000 

5.000.000 

3.000.000 

2.000.000 

4.500.000 


Σύνολο βασικών κερδών κάθε σειράς δρχ. 24.500.000 

Επίσης κερδίζουν από δύο χιλιάδες (2.000) δρχ. όλα τα γραμμάτια 
ανεξάρτητα από σειρά που οι αριθμοί τους έχουν τα δύο τελευταία ψη¬ 
φία όμοια με τα δύο τελευταία ψηφία του αριθμού που κέρδισε τον 
πρώτο λαχνό (300.000.000), των αριθμών που κέρδισαν το δεύτερο 
και τρίτο λαχνό (100.000.000) της Γενικής Κλήρωσης και β) του 
αριθμού που κατά την ειδική κλήρωση κέρδισε το λαννό των 
10.000.000 δρχ. 

Σε περίπτωση που τα δύο τελευταία ψηφία είναι τα ίδια σε δύο ή τρεις 
ή τέσσερις από τους πιο πάνω λαχνούς κερδίζουν αντίστοιχα από 4.000 
δρχ., 6.000 δρχ. και 8.000 δρχ. 

10. Διανεμητέα κέρδη: 

Τα ποσά που θα διατεθούν για λαχνούς δεν μπορεί να είναι λιγότερα 
από το ποσοστό 53% των ακαθαρίστων εισπράξεων του λαχείου. 

11. Τρόπος κλήρωσης: 

Πρώτα ενεργείται η κλήρωση των κερδών της Γενικής Κλήρωσης 
και στη συνέχεια η κλήρωση των κερδών κάθε σειράς, ως κατωτέρω: 


Α^ ΓΕΝΙΚΗ ΚΛΗΡΩΣΗ 


Χρησιμοποιείται ηλεκτροκίνητη κληρωτίδα με πέντε (5) καλάθια που 
μπορούν να περιστρέφονται σε ομοκεντρικό άξονα. Σε καθένα από τα πέ¬ 
ντε (5) καλάθια, παρουσία του Ε.Δ.Κ.Λ. και δημόσια ρίχνονται δέκα 
σφαιρίδια, στο εσωτερικό καθενός των οποίων βρίσκεται γραμμένος 
ένας μονοψήφιος αριθμός, από το 0 έως το 9, που δεν είναι ορατός εξω¬ 
τερικά. 

Μέσα σε μια άλλη χειροκίνητη κληρωτίδα ρίχνονται κλήροι τόσοι 
όσες οι σειρές που πουλήθηκαν, σε καθένα των οποίων είναι γραμμένος 
ένας αριθμός αντίστοιχος της σειράς που πουλήθηκε, 

Μετά από αυτά, περιστρέφονται και οι δύο κληρωτίδες (ηλεκτροκί¬ 
νητη και χειροκίνητη) και μόλις σταματήσουν, τα σφαιρίδια που μπήκαν 
τυχαία στο θαλαμίσκο κάθε καλαθιού της ηλεκτροκίνητης κληρωτίδας 
απελευθερώνονται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη κληρωτίδα. 

Τα σφαιρίδια που απελευθερώθηκαν από την ηλεκτροκίνητη κληρω¬ 
τίδα ανοίγονται και φανερώνουν τους αριθμούς, οι οποίοι είναι γραμμέ¬ 
νοι μέσα σ’ αυτά και οι οποίοι αΛο τα αριστερά προς τα δεξιά, όπως φαί¬ 
νονται από τη θέση των θεατών, σχηματίζουν ένα ενιαίο αριθμό. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7073 


Ο κλήρος που εξάγεται από τη χειροκίνητη κληρωτίδα και στον 
οποίο έχει εκτυπωθεί τριψήφιος αριθμός καλύπτεται από το εξωτερικό 
του μέρος, από επίπεδο εξάρτημα και συρόμενος από τα αριστερά προς 
τα δεξιά αποκαλύπτει τον αριθμό αυτό, ενώ ωθούμενος, κατά την αντί¬ 
στροφη φορά τον καλύπτει. 

Ο αριθμός που σχηματίζεται από την ηλεκτροκίνητη κληρωτίδα 
προσδιορίζει τον αριθμό του γραμματίου που κερδίζει τον Α' λαχνό 
(300.000.000) ενώ ο αριθμός που είναι γραμμένος στον κλήρο που 
βγήκε απο τη χειροκίνητη κληρωτίδα προσδιορίζει τη σειρά στην οποία 
ανήκει ο αριθμός που κερδίζει. Μετά την κλήρωση του λαχνού αυτού, 
κερδίζουν αυτομάτως το δεύτερο και τρίτο λαχνό, χωρίς να κληρωθούν, 
οι δύο αριθμοί που έχουν διαφορά +3 και -3 από τον αριθμό Α' Λαχνού 
και ανήκουν στην ίδια σειρά (ΤΡΙΔΥΜΟΣ ΛΑΧΝΟΣ). 

Στη συνέχεια, κατά τον ίδιο τρόπο κλήρωσής προσδιορίζεται το 
γραμμάτιο το οποίο θα κερδίσει τον τέταρτο, τον πέμπτο κλπ. λαχνό, 
μέχρι να εξαντληθούν οι 13 λαχνοί που αναφέρονται στην παρ. 7 της 
παρούσας και τον 14ο λαχνό, εφόσον θα κληρωθεί 14ος, καθώς και των 
αντίστοιχων λαχνών της παρ. 8 της παρούσας. 

Τα σφαιρίδια που απελευθερώνονται από την ηλεκτροκίνητη κληρω¬ 
τίδα, καθώς και οι κλήροι που εξάγονται από τη χειροκίνητη, επαναρρί- 
χνονται σ’ αυτές πριν το σχηματισμό του δεύτερου, τρίτου κλπ. αριθ¬ 
μών. 

Αν, για οποιοδήποτε λόγο, η κίνηση της κληρωτίδας με ηλεκτρισμό 
και η εξαγωγή σφαιριδίου είναι αδύνατη, οι σχετικές ενέργειες γίνονται 
με τους χειροκίνητους μοχλούς της κληρωτίδα αυτής. 

Β' ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην οποία μετέ¬ 
χουν όλα τα γραμμάτια, ανεξάρτητα από σειρά, τα οποία δεν κληρώθη¬ 
καν κατά τη γενική κλήρωση. 

Τα γραμμάτια που κατά τη γενική και ειδική κλήρωση κερδίζουν από 
2.000 δρχ. το καθένα ως προς τη συμμετοχή τους στην κλήρωση που 
συνεχίζεται, δε θεωρούνται ότι κληρώθηκαν. 

Για τη φάση της κλήρωσης που συνεχίζεται χρησιμοποιούμενα πάλι 
την ηλεκτροκίνητη κληρωτίδα και τα σφαιρίδια που έχουν ριφθεί στα κα¬ 
λάθια της, προηγούμενα. 

Στη συνέχεια, θέτεται σε περιστροφική κίνηση η ηλεκτροκίνητη κλη¬ 
ρωτίδα και, όταν αυτή σταματήσει, εξάγονται, κατά τον τρόπο που περι- 
γράφεται παραπάνω στην παρ. 11, τα σφαιρίδια που με τους αριθμούς 
που είναι γραμμένοι σ’ αυτά σχηματίζουν τον αριθμό των γραμματίων, 
τα οποία, ανεξάρτητα από σειρά, κερδίζουν τον Α' Λαχνό (10.000.000) 
των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το γραμμάτιο που 
θα κερδίσει το δεύτερο, τον τρίτο κλπ. λαχνό, μέχρι να εξανληθούν οι 20 
λαχνοί που αναφέρονται στην παρ. 9 της παρούσας. Μετά την ανά¬ 
γνωση των αριθμών των σφαιριδίων, αυτά, όπως και κατά τη γενική 
κλήρωση ξαναρίχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ειδικής κλήρω¬ 
σης, εξαχθεί αριθμός γραμματίου που κληρώθηκε ήδη, η κλήρωση επα¬ 
ναλαμβάνεται ως προς τον αριθμό. Επίσης εάν σχηματισθεί ο αριθμός 
ΟΟΟόό θεωρείται ότι κληρώθηκε ο αριθμός 100.000. 

Σε περίπτωση κατά την οποία ο λαχνός των βασικών κερδών της γε¬ 
νικής κλήρωσης κληρωθεί σε γραμμάτιο που δεν πουλήθηκε, η κλή¬ 
ρωση επαναλαμβάνεται. 

Η Δ/νση Κρατικών Λαχείων, πριν από την έναρξη της κλήρωσης κα¬ 
ταθέτει στην Επιτροπή Διοίκησης Κρατικών Λαχείων πίνακα των 
γραμματίων του Λαχείου που δεν πουλήθηκαν. Ο πίνακας αυτός είναι 
υπογραμμένος από τους: Δ/ντή της Δ/νσης Κρατικών Λαχείων, Προϊ¬ 
στάμενο του Τμήματος Διάθεσης Γραμματίων και Ελεγκτή της ίδιας 
Υπηρεσίας και θεωρημένος, πριν από την έναρξη της κλήρωσης, από 
τον Πρόεδρο της Επιτροπής Διοίκησης Κρατ. Λαχείων. 

Όλα τα γραμμάτια που δεν πουλήθηκαν, εκτός από εκείνα τα οποία 
κερδίζουν -τυχόν- ποσά από τα πρόσθετα κέρδη της γενικής και ειδικής 
κλήρωσης κάθε σειράς, μετά την κλήρωση καταστρέφονται με φωτιά ή 
με πολτοποίηση. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Δ/ντή της Δ/νσης Κρατικών Λα¬ 
χείων, τον Προϊστάμενο του Τμήματος Διάθεσης Γραμματίων και τον 
Ελεγκτή της Υπηρεσίας. 

Οι αριθμοί που κερδίζουν, οι σειρές και τα αντίστοιχα ποσά των βασι¬ 
κών κερδών και των πρόσθετων κερδών: α) της γενικής κλήρωσης και 
β) της κλήρωσης κάθε σειράς, εκφωνούνται από υπαλλήλους της Δ/ 
νσης Κρατικών Λαχείων και καταγράφονται σε αριθμημένα τεμάχια 
χάρτου. 


Τα αποτελέσματα των κληρώσεων, τα οποία θα διεξαχθούν ως ανω¬ 
τέρω, καταχωρούνται από το Γραμματέα της Επιτροπής Διοίκησης, σε 
πρωτόκολλο, που υπογράφεται απ’ αυτόν και από τα μέλη και τον Πρό¬ 
εδρο της Επιτροπής Διοίκησης, ο οποίος παραβρίσκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση Κρατικών 
Λαχείων ο επίσημος πίνακας κερδών, με τον οποίο -αποκλειστικά- 
ενεργούνται οι πληρωμές των κερδών. 

12. Πληρωμή των κερδών: 

Τα κέρδη, στα οποία επιβάλλεται φόρος 10% μετά την αφαίρεση 
αφορολόγητου ποσού 25.000 δρχ. καταβάλλονται βάσει του επίσημου 
πίνακα κερδών, μόνο με την εμφάνιση και παράδοση στα Ταμεία της Δ/ 
νσης Κρατ. Λαχείων του ίδιου του γραμματίου που κέρδισε και μετά την 
εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται μόνο το μεγαλύ¬ 
τερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά την πάροδο 
έξι (6) μηνών από την ημέρα της κλήρωσης. Τα κέρδη που παραγράφο¬ 
νται περιέρχονται στο Δημόσιο και διαθέτονται κατά το νόμο. 

14. Γενικά Έξοδα: 

Τα έξοδα κάθε μορφής, ήτοι εκτύπωσης, διαφήμισης, διανομής, δια¬ 
χείρισης κ.λ.π., καθορίζονται με απόφαση της Επιτροπής Διοίκησης 
Κρατ. Λαχείων. 

15. Νομικές σχέσεις προς το Λαχείο: 

Η Δ/νση Κρατικών Λαχείων δεν φέρει καμμία ευθύνη για γεγονότα 
που δεν προβλέπονται από την απόφαση αυτή ή για πράξεις ή παραλεί¬ 
ψεις των πωλητών των λαχείων που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ονομάτων, σε έν¬ 
δειξη ιδιοκτησίας, ή συνιδιοκτησίας, δεν έχει ισχύ απέναντι στη Δ/νση 
Κρατικών Λαχείων. 

Γραμμάτια του λαχείου μπορεί να στέλνονται, μετά από αίτηση των 
ενδιαφερομένων, και ταχυδρομικώς ή και με άλλο τρόπο, σε βάρος και 
κίνδυνο των αιτούντων. 

Γραμμάτια που πουλήθηκαν δεν γίνονται δεκτά για επιστροφή. 

Τα δημόσια Ταμεία μπορούν να επιστρέφουν γραμμάτια του λαχείου 
μέχρι ποσοστού 10% της τελευταίας παραλαβής εφόσον αυτά θα παρα¬ 
δοθούν ή θα περιέλθουν αποδειγμένα στη Δ/νση Κρατικών Λαχείων μέ¬ 
χρι το μεσημέρι της 21.12.1991. 

Η Δ/νση Κρατ. Λαχείων διατηρεί το δικαίωμα της δημοσίευσης των 
ονομάτων, φωτογραφιών κ.λ.π. στοιχείων των τυχερών. 

16. Διαχειριστικές και λογιστικές ενέργειες: 

Η Δ/νση Κρατικών Λαχείων, ως προς τις διαχειριστικές και λογιστι¬ 
κές ενέργειες, πρέπει να ακολουθεί όσα ισχύουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής Αντίληψης, 
που δεν προβλέπεται από την απόφαση αυτή, ρυθμίζεται με απόφαση 
της Επιτρ. Διοίκ. Κρατ. Λαχείων. 

17. Ημερομηνία κυκλοφορίας των γραμματίων του Λαχείου: 

Ημερομηνία κυκλοφορίας των γραμματίων ορίζεται η 1η Οκτωβρίου 

1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1991 

οι ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

- 4 - 

Αριθ. 32862 (6) 

Διάλυση της Οργανωτικής και Εκτελεστικής Επιτροπής Προετοιμασίας 
Μεσογειακών Αγώνων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 *π£ρί επανασυστάσεως της Γενικής Γραμ¬ 
ματείας Αθλητισμού και αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα», 
γ) Του Ν. 1566/85 «Δομή και λειτουργία πρωτοβάθμιας και δευ¬ 
τεροβάθμιας εκπαίδευσης και άλλες διατάξεις». 

δ)ΤουΝ. 1943/91 «εκσυγχρονισμός της οργάνωσης και λειτουρ¬ 
γίας τής Δημόσιας διοικήσεως κ.λ.π.». 

2. Την αριθ. 27661/21.10.1987 απόφαση του Υπουργού Πολιτι- 

σμοΰ «Συγκρότηση Οργανωτικής και Εκτελεστικής Επιτροπής Προε¬ 
τοιμασίας Μεσογειακών Αγώνων 1991». 

3. Την αριθ. 28282/9.10.90 απόφαση του Τπουργού Πολιτισμού 
«Ανασυγκρότηση Οργανωτικής και Εκτελεστικής Επιτροπής Προετοι- . 
μασίας Μεσογειακών Αγώνων 1991». 

4. Την αρ. Τ 1504/1991 κοινή απόφαση του Πρωθυπουργού και 
του Τπουργού Πολιτισμού για την εκχώρηση αρμοδιοτήτων, αποφασί¬ 
ζουμε: 

Η Οργανωτική και Εκτελεστική Επιτροπή Προετοιμασίας Μεσο¬ 
γειακών Αγώνων 1991 διαλύεται από 1 Αυγούστου 1991. 

Η Επιτροπή του λοιπού υφίσταται αποκλειστικά και μόνο για τις ανά¬ 
γκες της εκκαθαρίσεως, η διάρκεια της οποίας, που αρχίζει από 
1.8.91, δεν μπορεί να υπερβεί τους πέντε μήνες. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Οκτωβρίου 1991 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΒΑΣΙΛΕΙΟΣ ΠΑΠΑΓΕΩΡΓΟΠΟΥΛΟΣ 
-♦- 

Αριθ. Οικ. 21485/Φ7.15 (7) 

Καθορισμός εντύπου άδειας Ηλεκτρολόγου Θεάτρου. 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του άρθρου 5 του Π.Δ. 256/91 (ΦΕΚ 95Α/21.6.91) «Χορή¬ 
γηση άδειας Ηλεκτρολόγου Θεάτρου». 

β) Του Ν. 1558/85 (ΦΕΚ 137Α) «Κυβέρνηση και Κυβερνητικά 
Όργανα». 

γ) Του Π.Δ. 229/86 (ΦΕΚ 96Α) «Σύσταση και Οργάνωση της 
Γενικής Γραμματείας Βιομηχανίας» και του Π.Δ. 396/89 «Οργανι¬ 
σμός της Γενικής Γραμματείας Βιομηχανίας». 

2. Την ΐ.1547/26.9.91 (ΦΕΚ 789Β) κοινή απόφαση του Πρωθυ¬ 
πουργού και Τπουργού ΒΕΤ για ανάθεση αρμοδιοτήτων στον ΐφυ- 
πουργό, αποφασίζουμε: 

. Άρθρο Μόνο 

1. Το έντυπο της άδειας του Ηλεκτρολόγου Όεάτρου καθορίζεται 
σύμφωνα με το εμφαινόμενο στο ΠΑΡΑΡΤΗΜΑ Α της παρούσης από¬ 
φασης. 

2. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

ΠΑΡΑΡΤΗΜΑ Α 

(στην υπ’ αριθ.απόφαση «καθορισμός άδειας Ηλεκτρολόγου Θε¬ 

άτρου» 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ_ 


ΑΔΕΙΑ 

ΗΛΕΚΤΡΟΛΟΓΟΤ ΘΕΑΤΡΟΤ 
Αριθ. αδείας. Αριθ. Μητρώου 


ΔΙΚΑΙΩΜΑΤΑ ΚΑΙ ΪΠΟΧΡΕΩΣΕΙΣ 
ΗΛΕΚΤΡΟΛΟΓΟΤ ΘΕΑΤΡΟΤ 
Άρθρο 1 Π.Δ. 256/1991 

Η άδεια αυτή χορηγείται σε εφαρμογή των διατάξεων του Π.Δ. 
256/1991 (ΦΕΚ 95Α/21.6.91) «Χορήγηση άδειας Ηλεκτρολό¬ 
γου θεάτρου». 

Οι κάτοχοι της άδειαξ αυτής έχουν τα παρακάτω δικαιώματα και 
υποχρεώσεις: 

α) Διενεργούν κατ’ εξαίρεση των περιοριστικών διατάξεων του 
Π.Δ. 252/88 την ρευματοληψία από το δίκτυο της ΔΕΗ για την 


ηλεκτροδότηση πρόσκαιρων ηλ/κών εγκαταστάσεων θεάτρων, τη- 
ρουμένων των διατάξεων του άρθρου 3 του Ν. 4483/65. 

β) Εκδίδουν κατ’ εξαίρεση των περιοριστικών διατάξεων του 
Π.Δ. 252/88 πιστοποιητικά επανελέγχου ηλεκτρολογικής εγκ/σης 
θεάτρου, σύμφωνα με τις διατάξεις του Ν. 4483/65. 

γ) Είναι υπεύθυνοι για την ασφαλή παροχή του ρεύματος, την 
ασφαλή τροφοδότηση, τη διανομή του φορτίου στο σύνολο των φωτι¬ 
στικών σωμάτων ή άλλων ηλεκτρικών οργάνων, που εξυπηρετούν 
αποκλειστικά την παράσταση. 

δ) Είναι υπεύθυνοι για την καλή λειτουργία της πρόσθετης ηλ/ 
κής εγκατάστασης, που τροφοδοτεί τα φωτιστικά σώματα, ως και 
τα λοιπά όργανα που εξυπηρετούν αποκλειστικά την παράσταση. 

ε) Είναι υπεύθυνοι για την καλή λειτουργία του κυρίου φωτισμού 
του θεάτρου, του βοηθητικού φωτισμού, ως και του φωτισμού πανι¬ 
κού. 

στ) Εκτελούν τις πρόσθετες ηλεκτρικές εγκαταστάσεις των φωτι¬ 
στικών ή άλλων οργάνων, που εξυπηρετούν αποκλειστικά την παρά¬ 
σταση. 

ΑΔΕΙΑ 

ΗΛΕΚΤΡΟΛΟΓΟΤ ΘΕΑΤΡΟΤ 
ΣΤΟΙΧΕΙΑ ΚΑΤΟΧΟΤ ΑΔΕΙΑΣ 

ΟΝΟΜΑ . 

ΕΠΩΝΤΜΟ . 

ΠΑΤΡΩΝΤΜΟ . 

ΤΟΠΟΣ ΓΕΝΝΗΣΗΣ . 

ΕΤΟΣ ΓΕΝΝΗΣΗΣ . 

ΠΡΟΑΠΑΙΤΟΤΜΕΝΗ 
ΕΠΑΓΓΕΛΜΑΤΙΚΗ ΑΔΕΙΑ 

(Τίτλος άδειας, αριθ. άδειας . 

. αριθ. Μητρώου) .. 

.19, 

ΦΩΤΟΓΡΑΦΙΑ 

ΧΑΡΤΟΣΗΜΟ 

ΠΑΡΑΤΗΡΗΣΕΙΣ 

ΠΟΙΝΕΣ 

Άρθρο 6 Π.Δ. 256/1991 

«Ανεξαρτήτως των ποινών του άρθρου 9 του Ν. 6422/34 επι¬ 
βάλλονται σύμφωνα με τις διατάξεις του Ν. 2979/22 στους κατό¬ 
χους της άδειας αυτής και οι κατωτέρω ποινές: 

Για παραβάσεις του ΚΕΗΕ, που επιφέρουν μείωση της ασφάλειας 
της εγκατάστασης, ή τρίτων και ανάλογα με τη σοβαρότητα της πα¬ 
ράβασης επιβάλλεται πρόστιμο, μέχρι πεντακόσιες χιλιάδες 
(500.000) δραχμές, ή προσωρινή, ή οριστική αφαίρεση της άδειας 
αυτής. 

Η βεβαίωση των παραβάσεων γίνεται από τις αρμόδιες Τπηρε- 
οίες του ΤΒΕΤ». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Οκτωβρίου 1991 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 
-♦- 

Αριθ. 31570 (8) 

Τροποποίηση του ΟΕΐ του Β’ ΚΑΠΗ Δήμου Ηρακλείου Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και του Ν. 1586/86 «περί 
βαθμολογικής διάρθρωσης των θέσεων του Δημοσίου, Νομικών 

Προσώπων Δημοσίου Δικαίου και των ΟΤΑ και άλλες διατάξεις» και 
των ΠΔ 323/89, 37α/87 και 22/90. 

2. Την 24/1991 απόφαση του Διοικητικού Συμβουλίου του Β' 
ΚΑΠΗ Δήμου Ηρακλείου Αττικής. 

3. Την σύμφωνη γνωμοδότηση του Δημοτικού Συμβουλίου Ηρα¬ 
κλείου Αττικής που διατυπώθηκε στην 309/91 απόφασή του. 

4. Την σύμφωνη γνωμοδότηση του Υπηρεσιακού Συμβουλίου του 
άρθρου 14 παρ. 9 του Ν. 1586/86 που διατυπώθηκε στο 5/91 πρα¬ 
κτικό του, αποφασίζουμε: 

Εγκρίνουμε την 24/1991 απόφαση του διοικητικού συμβουλίου του 
Β' ΚΑΠΗ Δήμου Ηρακλείου που αφορά στην τροποποίηση του ΟΕΥ με 
σκοπό την κατάργηση μιάς θέσεως κλάδου ΥΕ15 οικογενειακής βοη¬ 
θού και την σύσταση μιάς θέσεως κλάδου ΔΕΙ διοικητικού. 

Έτσι μετά την ανωτέρω τροποποίηση η διάρθρωση της υπηρεσίας 
του Β' ΚΑΠΗ Ηρακλείου Αττικής έχει ως εξής: 

Μία (1) θέση κλάδου ΤΕ2 Κοινωνικών Λειτουργών. 

Μία (1) θέση κλάδου ΤΕ10 Φυσικοθεραπευτών 

Μία (1) θέση κλάδου ΤΕ6 Επισκεπτριών Αδελφών Νοσοκόμων 

Μία (1) θέση κλάδου ΤΕ18 Εργοθεραπευτών 

Μία (1) θέση κλάδου ΔΕΙ διοικητικού 

Μία (1) θέση κλάδου ΥΕ15 οικογενειακών βοηθών 

Προσωρινές θέσεις 

Μία (1) θέση κλάδου ΥΕ15 οικογενειακών βοηθών 

Μία (1) θέση κλάδου ΔΕΙ διοικητικού. 

Καθήκοντα διοικητικού υπαλλήλου είναι τα εξής: 

1. Αρχειοθέτηση των θεμάτων και συνεδριάσεων του διοικητικού 
συμβουλίου. 

2. Καταγραφή συνεδριάσεων με τις αποφάσεις του Διοικητικού Συμ¬ 
βουλίου με χρονολογική σειρά οι οποίες μονογράφονται από τον Πρόε¬ 
δρο και τα μέλη του. 

3. Αρχειοθέτηση εσωτερικής και εξωτερικής αλληλογραφίας. 

4. Σύνταξη οικονομικού προϋπολογισμού. 

5. Έκδοση μισθοδοσίας προσωπικού. 

6. Κοπή ενταλμάτων. 

7. Καταχώρηση εσόδων και εξόδων. 

Κατά τα λοιπά ισχύει όπως έχει ο ΟΕΥ του Β’ ΚΑΠΗ Ηρακλείου Ατ¬ 
τικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 3 Οκτωβρίου 1991 
Με εντολή Νομάρχη 
Ο Διευθυντής κ.α.α. 

Η Τμηματάρχης 
(υπογραφή) 

-♦- 

Αριθ. 9285 (9) 

Τροποποίηση συστατικής πράξης του Πνευμ. Κέντρου Δήμου Αγ. Βαρ¬ 
βάρας Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Το αριθμ. 1003/24.11.79 Π.Δ/γμα (ΦΕΚ 282/21.12.79 
τ.Α), περί συστάσεως ίδιου Νομικού Προσώπου με το όνομα «Πνευμα¬ 
τικό Κέντρο Αγίας Βαρβάρας» στο Δήμο Αγίας Βαρβάρας του Νομού 
Αττικής. 

2. Τις διατάξεις του άρθρου 187 του Δ.Κ.Κ. (Π.Δ. 323/89). 

3. Την αριθμ. 101/91 απόφαση του Δημοτικού Συμβουλίου Αγ. 
Βαρβάρας, περί τροποποιήαεως της συστατικής πράξεως του Νομικού 
αυτού προσώπου, αποφασίζουμε: 

Τροποποιούμε την παράγραφο 3α, της συστατικής πράξης του Νομι¬ 
κού Προσώπου «Πνευματικό Κέντρο Αγίας Βαρβάρας» και την αριθμ. 
21513/7.12.90 απόφασή μας, ως εξής: 

« 3. Πόροι αυτού είναι: 

α. Ετήσια επιχορήγηση του Δήμου, δρχ. 25.000.000». 

Κατά τα λοιπά, ισχύει όπως έχει, η προαναφερόμενη συστατική 
πράξη. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 12 Ιουνίου 1991 

Ο Νομάρχης 
ΑΘΑΝ. ΜΠΟΥΡΑΣ 

- +- 

Αριθ. ΕΣ9630 (10) 

Σύσταση ίδιου Νομικού Προσώπου στην Κοινότητα Αηδονιάς Ν. Πρέ¬ 
βεζας με την επωνυμία: «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΑΗΔΟΝΙΑΣ». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 187 του Δ.Κ.Κ. (Π.Δ. 323/89) και 5 
του Ν. 1894/90. 

2. Την αριθ. 28/91 απόφαση του Κοινοτικού Συμβουλίου Αηδονιάς 
που αφορά τη σύσταση στην Κοινότητα Αηδονιάς νομικού προσώπου με 
την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ 
ΑΗΔΟΝΙΑΣ», αποφασίζουμε: 

Συστήνουμε στην Κοινότητα Αηδονιάς του Νομού Πρέβεζας ίδιο Νο¬ 
μικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙ¬ 
ΚΟΥ ΣΧΟΛΕΙΟΥ ΑΗΔΟΝΙΑΣ». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από τον: 

α. Εκάστοτε Πρόεδρο της Κοινότητος ως πρόεδρο, 
β. Δύο Κοινοτικούς συμβούλους με Α.Κ.Σ. 
γ. Τον Δ/ντή του Δημοτικού Σχολείου, 
δ. Έναν (1) Δημότη που θα ορίζεται με Α.Κ.Σ. 

Δεν συμπεριλαμβάνεται εκπρόσωπος των γονέων και κηδεμόνων 
γιατί δεν υπάρχει ανάλογος Σύλλογος. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει αντιπρόεδρο γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του ΔΣ και όταν αυτός απουσιάζει ή κω¬ 
λύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 26 Σεπτεμβρίου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καηοδιστρϊου 34 
104 32 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολώμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 

Υ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


το Τεύχος Α' 
» » Β' 


όλα τα Τεύχη 


Αναπτυξιακών Πράξεων 
Ν.Π.Δ.Δ.. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










